Foto: DPA Janubiy va Shimoliy Koreya chegaradagi 22 ta postni olib tashlashni boshladi. Bu haqda “Ryonxap” axborot agentligi xabar berdi. “Seul va Pxenyan ikki Koreyani ajratuvchi qurolsizlashtirilgan hududdagi 22 ta qo‘riqlash postidan qo‘shinlar va o‘qotar qurolni olib chiqishni yakunladi”, — deb aytilgan xabarda. Ma’lum qilinishicha, ikki davlat bittadan postni qoldirishga kelishib olgan. Shimoliy Koreya mamlakat yetakchisi Kim Chen In 2013 yil iyunda tashrif buyurgan kuzatuv punktini saqlab qolishi ehtimol qilinmoqda. Seul va Pxenyan dekabrda postlar olib tashlanganini tekshirishni boshlaydi.